L-Avukat Ġenerali fakkar li l-konklużjonijiet ewlenin tal-Inkjesta li jindirizzaw bis-sħiħ id-domandi magħmula lill-Maġistrat Il-Kap tal-Oppożizzjoni u tal-Partit Nazzjonalista Adrian Delia se jkun qed jibda proċeduri fil-Qorti wara li  l-Avukat Ġenerali (AĠ) informa lil Delia li ma jqisx li għandu jbiddel il-fehma tiegħu dwar il-pubblikazzjoni u l-aċċess għar-rapport tal-Inkjesta f’dan l-istadju u dan  għall-istess raġunijiet indikati fl-istqarrija tat-22 ta’ Lulju 2018, imfissra ukoll f’komunikazzjoni ma’ Delia llum. Dan ifisser illi l-Avukat Ġenerali mhux se jagħti l-inkjesta sħiħa lill-Kap tal-Oppożizzjoni. "Wieħed irid ifakkar," qal l-AĠ, "li minħabba l-element ta’ interess pubbliku u l-impatt fuq il-ħajja pubblika fil-pajjiż, b’mod eċċezzjonali l-Avukat Ġenerali ppubblika l-konklużjonijiet ewlenin tal-Inkjesta li jindirizzaw bis-sħiħ id-domandi magħmula lill-Maġistrat Inkwirenti." Delia ddeskriva din id-deċiżjoni bħala waħda li ma tistax tkun spjegata u hija preġudikata. Following AGs inexplicable and biased decision to deprive the opposition from having the full report of the Bugeja’s inquiry I shall be immediately filing court proceedings. #nationalinterest first. 'L-inkjesta se tkun ippublikata b'mod sħiħ' Intant fi stqzrrija l-Prim Ministru tenna l-intenzjoni tiegħu li jippubblika l-inkjesta indipendenti dwar Egrant tal-Maġistrat Aaron Bugeja b’mod sħiħ. "Bħalissa jinsab għaddej proċess fejn l-inkjesta voluminuża qed tiġi analizzata bir-reqqa sabiex wieħed jaċċerta li l-pubblikazzjoni ma tinvadix il-privatezza ta’ individwi terzi, u tfixkel investigazzjonijiet jew proċeduri oħra possibbli. Dan il-proċess qed jittieħed b’serjetà kbira, anki minħabba l-pożizzjoni tal-Avukat Ġenerali kontra l-pubblikazzjoni. "Filwaqt li japprezza l-pożizzjoni tal-Avukat Ġenerali u l-fatt li diġà ppubblika l-konklużjonijiet, li huma l-parti essenzjali tal-inkjesta, il-Prim Ministru għadu tal-opinjoni li huwa fl-interess pubbliku li l-inkjesta sħiħa tiġi ppubblikata."